Dažďové pralesy – pracovný list

 Dažďové pralesy sa rozprestierajú v teplom podnebnom pásme, v okolí rovníka. Viažu sa na veľké rieky, Amazonka v Južnej Amerike, Kongo v Afrike. Rozsiahly prales leží aj na ostrovoch Indonézie.

V dažďovom pralese sú poschodia :

- krovinno - bylinné poschodie ( 3m )

- nižšie stromové poschodie ( 15m )

- hlavné stromové poschodie ( 30m )

- vysoké stromové poschodie ( 70m )

Podnebie je vlhké a teplé, počas celého roka je tu 25C. Nestriedajú sa tu ročné obdobia, takmer denne tu prší. Najviac vody sa zachytí v korunách stromov.

Pôda je veľmi hlboká, husté porasty ju chránia pred eróziou. Vďaka vlhkému a teplému podnebiu obsahuje veľa zlúčenín železa a hliníka, ktoré jej dodávajú červenú farbu.

Význam pralesov – dažďové pralesy sú významným producentom kyslíka, na Zemi, preto sa im hovorí „ pľúca Zeme “. Vyrubovaním pralesa mizne z našej planéty množstvo jedinečných druhov rastlín a živočíchov a narúša sa jeho biologická rovnováha. Po vyrúbaní pralesa dochádza k erózii pôdy.

Dopíš správne odpovede:

1. Ako sa volá podnebné pásmo, kde sa rozprestierajú dažďové pralesy ?

2. Akú farbu má pôda v dažďových pralesoch ?

3. Vymenuj 2 rieky dažďových pralesov.

4. Aký význam majú dažďové pralesy ?

5. Vymenuj poschodia dažďových pralesov.